cyanic-selkie/wikianc huggingface dataset:
Kiropraktor
Utdannelse
Det finnes ingen kiropraktorutdannelse i Norge, men en offentlig utredning har anbefalt etablering av dette. Det finnes kiropraktorutdannelser i en rekke land i Europa, men også i Sør-Afrika, Sør-Amerika, USA, Canada og Australia. Skolene er henholdsvis enten godkjent eller ikke godkjent av et kiropraktisk krediteringsråd.
De fleste unge kiropraktorer i Norge har de siste år vært utdannet ved Syddansk Universitet i Danmark. Studiet kalles kandidatsutdannelse i klinisk biomekanik (kiropraktor) og er et femårig utdanningsløp som etter godkjent mastergradsoppgave gir kreditering Master of Science (MSc). Andre populære studiesteder er England (AECC ), et av de fire universitetene i Australia og Palmer i Iowa i USA.
Halsøya
Halsøya (sørsamisk: Haelsienjuana) er et byområde nord i Mosjøen, samt navnet på halvøya som ligger i der. Halsøya har for det meste forretninger og næringsliv. Ved Halsøya ligger også boligområdene Breimoen og Kulstadlia. Opprinnelig var Halsøya en forstad til Mosjøen, men som følge av utvidet og tettere bebyggelse etter 1980-årene er området blitt en sammenhengende del av byen. Bybussen har linje til Halsøya og Kulstadlia.
André Brink
André Philippus Brink (født 29. mai 1935 i Vrede i Oranjefristaten, død 6. februar 2015 i Cape Town) var en sørafrikansk forfatter. Han var utdannet ved Potchefstroom University i Transvaal (1955–59) og ved Sorbonne i Paris (1959–61). Brinks morsmål var afrikaans, men han skrev også på engelsk.
Halsøya
Navn
Halsøya har sitt navn etter halvøya som heter det samme. Denne halvøya har på sin side navn fra gården Hals, som den en gang tilhørte. Kulstadlia har sitt navn fra gården Kulstad, som dessuten har gitt navn til Kulstadsjøen og Kulstaddalen, og Breimoen var opprinnelig navnet på et større gårdsbruk under gården Hals. En bemerkelsesverdighet ved Kulstadlia er at nesten alle veiene har navn etter fugler, herunder Falkvegen, Hubrovegen, Måsevegen, Svanevegen og Tjeldstia.
Det er vanlig, men etymologisk (språkhistorisk) galt å si Halsøy (ubestemt form eller apokopert). Det er likevel gammel sedvane at foreninger og bedrifter benytter denne formen, blant andre Halsøy IL og Halsøy Samvirkelag. Motsatt finnes det flere bedrifter som har brukt bestemt form, blant andre Halsøen Brug, som i dag ville ha blitt skrevet Halsøya Bruk.
André Brink
Brink skrev en rekke romaner både under og etter apartheid, og var aktiv i motstanden mot regimet, særlig gjennom sin litterære virksomhet. Romanen Looking on Darkness var den første romanen som ble bannlyst av apartheidregimet. Rasepolitikken og situasjonen til de hvite afrikanderne er sentrale temaer i Brinks forfatterskap.
Halsøya
Navn
Frem til den 28. februar 1999 var Halsøy eget poststed med nummer og navn 8662 Halsøy.
André Brink
Ved besøk i Norge deltok Brink på litteraturfestivalen Reine ord.
Halsøya
Næringsliv
Halsøya er for det meste et næringsområde. Området har nesten bare dagligvareforretninger og forskjellige tjeneste- og håndverksbedrifter, herunder bensinstasjoner, møbelforretning, ovnsforretning, frisør, kro, apotek og dyrlege. Halsøya betjener boligområdene Kulstadlia og Breimoen, samt folk som bor utenfor byen. Når Mosjøen sentrum utelukkes har Halsøya den største tettheten av butikker i byen, og ingen andre områder av byen har et tilsvarende stort utvalg. Området er også det eneste utenfor sentrum som har butikksenter, noe som det har hatt siden 1984, da byens første varehus utenfor sentrum ble åpnet der.
André Brink
Brink var fra 1991 professor i engelsk ved Universitetet i Cape Town.
Halsøya
Skole
Kulstadlia har en barneskole, Kulstad skole, og to barnehager. Ungdomsskoleelever fra Halsøya går på Kippermoen ungdomsskole sør i byen. På Halsøytoppen ligger Vefsn folkehøgskole.
Idrett
Halsøya har et idrettslag, Halsøy IL, som har klubbhus og fotballbane der. Idrettslaget omfatter fotball, sykkel og ski.
Kommunikasjon
Europavei 6 går gjennom Halsøya, hvor den fortsetter oppover Kulstaddalen og forlater byen. Fra Halsøya går fylkesvei 78 utover til Sandnessjøen.
Bybussen har linje til Halsøya og Kulstadlia.
Halsøya
I gamle tider var Halsøya et viktig handelssted med flere sentrale funksjoner i Vefsn. Der lå borgerleiet Kulstadsjøen, og stedet hadde også skomaker og andre håndverkere. Der foregikk dessuten Tiendebytte hvert år, hvor folk kom langveis fra for å bytte varer, betale tiende til kirken og avgifter til fogden og godseieren.
På 1800-tallet ble Mosjøen det fremste handelsstedet i området, og dessuten ble Tiendebytte flyttet dit. Halsøya fortsatte likefullt å være et handelssted. Halsøya fikk dessuten industri i 1866, da tilflyttede engelskmenn grunnla Engelskbruket (The North of Europe Land & Mining Company, Ltd.) for å utvinne tømmer fra de skogrike dalførene i Vefsn. Tømmerstokkene ble fløtet ned til Vefsnfjorden og samlet i pålgården (av ordet påle) foran Nesbruket, hvor det ble saget, solgt og fraktet videre til innland og utland. Sagbruksvirksomheten var omfattende. Engelskbruket bestod frem til rundt 1899. Deretter ble Engelskbrukets tomt overtatt av Nesbruket (Nes Trælastbrug, Ltd.), som kom til å fortsette sagbruksvirksomheten frem til 2009.
Frem til senere år hadde Halsøya høy tetthet av storfolk, blant annet klokkere, handelsmenn og storbønder. Der bodde også godseier Brodtkorb på Kulstad (derav Ernst Brodtkorbs veg), verftseier Skandfer på Kulstadsjøen (derav Nils Skandfers veg) og Nesbrukets direktør og funksjonærer på Toppen. Engelskbruket/Nesbruket og Skandfers Baadbyggeri trakk også til seg mange arbeidsfolk, og flere av dem bodde i området. Etter 1980-årene, da det foregikk omfattende boligutbygging på Breimoen og i Kulstadlia, fikk området et stort antall tilflyttere, for det meste arbeidere i industrien.
Kulstadsjøen
Omkring 1660 tjente Kulstadsjøen som borgerleie for trondhjemsborgeren Jørgen, og da han døde overtok datteren Marta Jørgensdatter. Borgerleiet var da belånt, så det ble overtatt av fordringshaveren og deretter overdratt til Jørgen Jensen Hass. Fra omkring 1680 og frem til 1903 var borgerleiet sammenhengende eiet av Jørgen Hass og hans etterkommere. Fra slekten Hass gikk borgerleiet gjennom ekteskap videre til slekten Aars og deretter til slekten Bech. Den sistnevnte slekten stod også bak det første borgerleiet på Mosjøen. Senere overtok slekten Jenssen fra Slesvik, hvis siste eier av borgerleiet døde omkring 1905.
Skandfers Baadbyggeri ble opprettet i 1903. På det meste hadde verftet 75–80 mann i arbeid.
Aplerbecker Hütte
Aplerbecker Hütte er et tidligere stål- og jernverk i bydelen Aplerbeck i Dortmund. I 1865 ble forgjengeren til selskapet grunnlagt av Blücher AG (grunnlagt 1856) under navnet Commandit-Gesellschaft Aplerbecker Hütte, med en egenkapital på 1 million Vereinsthaler. Selskapet gikk konkurs i 1859, men gjenoppstod som Aplerbecker Hütte etter at Blücher AG kjøpte selskapets produksjonslokaler, såvel som dets jernmalmgruver og etablerte et puddelverk og valseverk. I desember 1858 ble masovnen i bedriften satt i drift. Imidlertid var det ikke kapital for å utvide; bedriften var dermed ikke istand til noen økonomisk drift av metallurgiske anlegg, og ny kapital var ikke tilgjengelig. 192 arbeidere ble permittert i 1859 grunnet konkursen til Blücher AG, og den 10. mars 1860 ble masovnen satt ut av drift. I august 1861 ble hele anlegget oppkjøpt av åtte medlemmer av det tidligere styret for 200 000 Vereinstaler. De tilknyttede jernmalmgruvene ble også oppkjøpt. Etter gjenopprettelsen i 1862 kunne driften bli gjenopptatt i Commandit-Gesellschaft Aplerbecker Hütte.
Tau
Tau (tauverk) lages av naturfiber, kunstfiber eller metalltråd og har opptil 250mm diameter. Tauverk med grovere dimensjoner til fortøyning kalles trosser.
Materiale
Råmaterialene for tauverk hentes fra hovedgruppene: plantefibre, animalske fibre, syntetiske fibre eller metaller. Materialene gir tauet forskjellige egenskaper med hensyn til styrke, bøyelighet, elastisitet, holdbarhet, utseende og vekt.
Plantefibre
Animalske
Syntetiske
Stig Ericson
Ericson studerte ved Folkskoleseminariet 1952-1956 og studerte siden musikk og grafisk formgivning. 1945-1958 virket han som jazzmusiker, 1956-62 arbeidet han som lærer og 1963-79 var han redaktør i Bonnier forlag. Fra 1979 drev han forlaget Två Skrivare sammen med Hans-Eric Hellberg.
Tau
Materiale
Metall
Stig Ericson
En stor del av Ericsons barne- og ungdomsbøker foregår i et westernmiljø, men har han også skrevet en serie bøker fra ishockeymiljøet i Stockholms forstad Huddinge.
På norsk finnes bortimot 40 bøker av Ericson, blant annet Dan Henry-serien, Jenny fra Bluewater-serien, Lille Ulv-bøkene og Ropende Ravn.
Karsten Kjelbergs vei (Oslo)
Karsten Kjelbergs vei er en vei på Skøyenåsen i bydel Østensjø i Oslo. Den går fra Østensjøveien til Grønlibakken.
Veien fikk navn i 1987 etter Karsten Kjelberg (1902–87), som var rektor ved Østensjø skole i 1946–69.
Moldetorget
Moldetorget er et kjøpesenter som ligger midt i Molde sentrum. Senteret åpnet 22. oktober 2003 og har 43 butikker fordelt på om lag 12 000 kvadratmeter. Det ble bygget av Møresentrene og er nå en del av senterkjeden Amfi.
Mjelde gravplass
Mjelde gravplass ligger i Mjeldalen, Nedre Mjelde på Osterøy ca. 500 meter fra Mjeldavatnet. Det er en gammel gravplass fra tidlig kristen tid hvor Mjelde kirke stod inntil 1866. Gravstedet fungerte som begravelsested for gårdene i Mjeldalen og helt til Hannisdal. Like ved gravstedet sto Mjeldegodset som var i familien Garmanns eie fra 1600-tallet og til begynnelsen av 1800-tallet. Ifølge tradisjone hvilte gravfølget på Likhaugbrekka, om lag 100 meter fra gravstedet. På 1960-tallet ble det bygget et klokketårn med kirkeklokke ved inngangen til Mjelde gravplass.
Tilslag
Tilslaget utgjør ca. 60–70 % av betongvolumet, og kvaliteten på tilslaget vil dermed ha stor betydning for kvaliteten på den ferdige betongen. Bergarter som egner seg godt som tilslag er granitt og gabbro. I asfalt utgjør tilslaget opptil 95 % av volumet. For å beskrive korngradering til tilslaget brukes en siktekurve.
Norge har gode forekomster av tilslag, og norsk grus og stein selges til Europa.
Uttrykket brukes også ved auksjoner, der tilslaget er hammerslaget som markerer at noe er solgt, og at budgiver NN «har fått tilslaget», og i vektløfting, der tilsaget markerer slutten på det andre draget i både rykket og vendinga. Effekten av tilslaget er omstridt.
Ballyclare
Ballyclare er en liten by i Six Mile Valley i Antrim i Nord-Irland.
Stedets historie går tilbake minst 5000 år, og det har vært mange forskjellige folkegrupper der. Etter kelterne kom først vikinger, og deretter normannere. Til slutt ble byen grunnlagt av skotter under bosetningen i Ulster.
Mange innbyggere emigrerte til Amerika, og blant deres etterkommere finner man Mark Twain, Sam Houston og general Alexander Macomb.
Tau (andre betydninger)
Tau kan vise til:
Personer
Forkortelser
The Day the Earth Stood Still (2008)
The Day the Earth Stood Still er en amerikansk sci-fi-film fra 2008, en nyinnspilling av den klassiske sci-fi-filmen fra 1951, om et romvesen som besøker jorden med sin gigantiske robotpartner. Begge filmene er basert på Harry Bates' novelle «Farewell to the Master» fra 1940. Scott Derrickson var regissør for denne filmen. Keanu Reeves spiller hovedrollen som Klaatu mot Jennifer Connelly i rollen som Helen. Andre navn på rollelisten er Kathy Bates, John Cleese og sønnen til Will Smith, Jaden Smith, som spiller Jacob.
Den ble dårlig mottatt av anmelderne.
Sammendrag
I 1928 får en enslig fjellklatrer i India øye på en merkelig glødende sfære. Han mister bevisstheten, og når han våkner igjen har denne sfæren forsvunnet. Men fjellklatreren har fått et arr på hånden, hvor det ble tatt en DNA-prøve. I dagens samfunn blir det oppdaget et raskt bevegende objekt i nærheten av planeten Jupiter, og dette objektet er på full fart mot jordkloden i en hastighet på over 30 000 kilometer i sekundet. Amerikanske myndigheter samler flere forskere, inkludert Dr. Helen Benson (spilt av Jennifer Connelly) for å finne ut hvordan menneskeheten kan overleve.
Når dette objektet nærmer seg jorden, viser det seg å være et stort romskip som lander i Central Park. Romskipet blir raskt omringet av NYPD og bevæpnede amerikanske soldater. Et menneske-lignende vesen som kalles Klaatu kommer ut av romskipet. Han ligner på fjellklatreren i India fra 1928, fra den aller første scenen i filmen. Klaatu forteller USAs forsvarsminister Regina Jackson (spilt av Kathy Bates) at han er en representant for en rekke forskjellige utenomjordiske sivilisasjoner. Han ble sendt til jorden for å snakke med menneskehetens ledere angående jordklodens fremtid. Forsvarsmnisteren ønsker å forhøre ham videre. Klaatu stikker av, og han tar deretter kontakt med Helen og hennes stesønn Jacob (spilt av Jaden Smith) og sier at Klaatu sitt oppdrag går ut på å "redde jorden"
Tilstedeværelsen av denne sfæren, og flere små romskip som dukker opp over hele verden, forårsaker panikk overalt. Klaatu møter et annen romvesen kalt Mr. Wu, som har bodd på jorden i 70 år. Mr. Wu mener at hele menneskeheten oppfører seg ekstremt ødeleggende mot hverandre og mot jorden, og at mennesker er ekstremt uvillige til å forandre seg. Dette samsvarer med Klaatu sine opplevelser. Klaatu beordrer alle de små romskipene å samle eksemplarer av alle jordklodens dyrearter, for å bevare disse til senere.
Klaatu forteller Helen Benson at hans egentlige oppdrag gikk ut på å redde jordkloden fra alle menneskehetens mange ødeleggelser, blant annet økende global oppvarming, krig og konflikter. Klaatu reiser deretter tilbake til Central Park-sfæren. Når han berører denne sfæren blir hans menneskelige kropp umiddelbart fortært. Hele sfæren forsvinner, men hele menneskeheten blir værende i fred. Men all elektronisk aktivitet over hele jorden forsvinner. Den gigantiske sfæren forlater deretter jordkloden.
Kanchipuram (distrikt)
Kanchipuram (tamilsk: காஞ்சிபுரம் மாவட்டம் ) er et distrikt i den indiske delstaten Tamil Nadu. Distriktets hovedstad er Kanchipuram.
Demografi
Ved folketellingen i 2011 var det 3,990,897 innbyggere i distriktet, mot 2,877,468 i 2001. Den urbane befolkningen utgjorde 63,59 % av befolkningen. Barn i alderen 0 til 6 år utgjorde 9,93 % i 2011 mot 11,72 % i 2001. Antallet jenter i den alderen per tusen gutter er 967 i 2011 mot 961 i 2001. Den 18. juli 2019 ble Chengalpattu utskilt som et eget distrikt, og med dette ble Kanchipuram mer enn halvert av størrelse og mistet sine områder mot havet, sør for Chennai.
Newtownabbey (distrikt)
Distriktet ble opprettet i 1957, og ble i 1973 selvstyrt da grevskapene mistet sin administrative funksjon.
Vedanta
Vedanta er et av de seks ortodokse systemene (darshans) i indisk filosofi, og det av de seks som danner grunnlaget for de fleste moderne skoler innen hinduismen. Ordet betyr slutten på Veda-bøkene (Ved-anta = Veda-slutt).
Dets tre grunnleggende tekster er Upanishadene, Bhagavadgita, og Brahma Sutra. Sistnevnte er en veldig kort tolkning av Upanishadenes lære.
Svein Gjerdåker
Svein Gjerdåker (født 6. september 1963 på Voss) er en norsk forlagsmann og redaktør.
Han er cand.polit. med hovedfag i historie. Han er tidligere informasjonleder ved Chr. Michelsens Institutt. Gjerdåker er forlagsmann, og har siden 2001 vært redaktør for Dag og Tid.
Han er gift med NRK-journalist Ingvild Bryn. Paret har to adopterte barn.
Gjerdåker er medredaktør av Norsk utenrikspolitikk (Cappelen 1994).
SM-83
SM-83 (forkortelse for Sporvogn Motorvogn Prosjektår 1983) var en serie på 11 motorvogner ombygget av og for Oslo Sporveier. Vognene var bygget om fra vogner av typen SM-53 ved at fronten på vognene ble kraftig ombygget, vognene fikk tre dobbeltdører, og den gamle kontrolleren ble byttet ut med chopper fra AEG. Ombyggingen ble foretatt ved Oslo Sporveiers verksted på Sagene.
Vognene ble utrangert 2000 grunnet at sporveien øket kjørespenninga fra 600 til 750 volt fra 1. juli 2000.
Vognene var nummrert 261-271 i perioden 1985-1994.
Vognene 201-207 (261-267) var i en periode fra de ble bygget og frem til 1990 tallet lakkert røde (261 og 262 var røde opp til vinduene og grå opp til taket), vognene ble deretter lakkert etter Oslo sporveiers nye designskjema.
Lincoln Junior – Senior High School
Lincoln Junior – Senior High School kan peke på:
Ninghai kullkraftverk
Ninghai kullkraftverk er et kullkraftverk i fylket Ninghai i provinsen Zhejiang i det østlige Kina. Det har en installert produksjonskapasitet på 4400 MW. Brenseltypen er kull. Operatør er Beijing Guohua Electric Power Corporation, og Shenhua Group Co Ltd. Teknologien for rensing er utviklet av Hitachi og Zhejianguniversitetet.
Masashi Abe
Masashi Abe (født 13. august 1965) er en japansk kombinertløper som konkurrerte i 1980- og 1990-årene. Han var med på å vinne lagkonkurransen under OL 1994 på Lillehammer. Han har også vunnet tre medaljer i lagkonkurransen i VM, gull i 1993 og 1995, samt bronse i 1991.
Helge Steinsvåg
Helge Steinsvåg (født 2. september 1970) er en norsk lokalpolitiker fra Arbeiderpartiet. Han ble i 2007 valgt til ny ordfører i Strand kommune i Rogaland gjennom direkte ordførervalg, og ble gjenvalgt i 2011. Han hadde på forhånd to perioder bak seg i kommunestyret.
Steinsvåg ble etterfulgt av Irene Heng Lauvsnes (H) som ordfører i 2015.
Steinsvåg jobbet i tollvesenet før han ble heltidspolitiker. Han har også fem kamper for a-laget til Staal Jørpelands fotballavdeling.
Fritz Stöckli
Fritz Stöckli (født 15. mai 1916, død 1968) var en sveitsisk bryter og bobkjører som deltok i de olympiske leker 1948 i London og 1952 i Oslo.
Stöckli vant en olympisk sølvmedalje i bryting under Sommer-OL 1948 i London. Han kom på andreplass i den nest tyngste vektklassen, lett tungvekt opp til 87,0 kg, i fristil bak Henry Wittenberg fra USA.
Fire år senere, under vinter-OL 1952 i Oslo kom han på fjerdeplass i firerbob.
Gnidrolog
Gnidrolog er en britisk rockegruppe som spiller progressiv rock. De har et ganske særegent sound og er ofte sammenlignet med bedre kjente band som Van der Graaf Generator, Jethro Tull og Gentle Giant.
Historie
Bandet ble dannet i 1969 av tvillingbrødrene Colin og Stewart Goldring, som også fikk med seg trommeslageren Nigel Pegrum fra Spice (bandet som senere ble til Uriah Heep), samt Peter "Mars" Cowling på bass, John Earle på vokal og Charlotte Fendrich på piano. De fant på det spesielle navnet ved å skrive etternavnet til tvillingbrødrene baklengs og endre litt på bokstavrekkefølgen for å gjøre det lettere å uttale. I 1972 slapp de både sitt første og andre album, In Spite of Harry's Toe-Nail og Lady Lake, før de, på grunn av økonomiske problemer, ble oppløst. På tross av å ha spilt sammen med relativt kjente band som Colosseum, King Crimson, Gentle Giant, Wishbone Ash, Soft Machine og Magma i løpet av sin korte karriere, har de forblitt i skyggen av disse.
Etter at gruppen ble oppløst, dannet Goldring-brødrene i 1976 et punk rock-band ved navn Pork Dukes. Etter en pause på 27 år, gikk de igjen sammen i 1999 og slapp sitt tredje studioalbum Gnosis i 2000.
Caddy
Caddy kan sikte til:
Elsa Ehrich
Else Lieschen Frida "Elsa" Ehrich (født 8. mars 1914 i Bredereiche, død 26. oktober 1948 i Lublin) var en tysk kvinne tilknyttet SS som hadde en lederfunksjon ved tyske konsentrasjonsleirer. Hun deltok i både mishandling og seleksjon av fanger.
Ehrich ble etter krigen dømt til døden for krigsforbrytelser.
Hun arbeidet i et slakteri på 1930-tallet og søkte arbeid som vakt ved Ravensbrück konsentrasjonleir i 1940. Hun arbeidet som Aufseherin ved og ble senere overført til Majdanek som Aufseherin. På grunn av godt arbeid der ble hun SS-Oberaufseherin over tretti andre SS-kvinner. Ehrich styrte en leir der over 100,000 kvinner og barn ble gasset, skutt, slått, utsultet og myrdet på annen måte. Det finnes mange fangevitnemål som forteller om Elsa Ehrichs sadistiske adferd og hun tok ofte del i mishandling og seleksjon.
I midten av 1944, da Sovjetarmeen nærmet seg, flyktet fra Majdanek og returnerte til Ravensbrück, men mistet sin stilling som overordnet vokterske.
I 1948 ble hun stilt for en polsk domstol i Lublin og dømt til døden. Hun ble hengt rett etterpå.
Mikael Strøm Henriksen Lie
Mikael Strøm Henriksen Lie (født 22. august 1873 i Kongsvinger, død 26. oktober 1926) var en norsk jurist og professor, kjent som ekspert på folkerett.
Henrichshütte
Henrichshütte var en metallurgisk bedrift (Hüttenwerk) som ble grunnlagt i byen Hattingen i provinsen Westfalen i kongeriket Preussen i 1854. Produksjonslokalene er idag et museum.
Mikael Strøm Henriksen Lie
Lie ble cand. jur. i 1894 og fikk i 1899 Kronprinsens gullmedalje for den rettshistoriske avhandling «Om de kongelige lensmænds rettlige stilling i Norge i tidsrummet 1536-1660». Så ble han i 1897 sekretær i Justisdepartementet. Etter flere ganger å ha vært på reiser til utlandet med offentlig stipend, ble han fra 1907 ansatt som konsulent i folkerett ved Nobel-instituttet. I 1908 ble han universitetsstipendiat, i 1918 dosent og i 1919 professor i rettsvitenskap ved universitetet i Kristiania. Han var en av Norges sakkyndige utsendinger til Folkeforbundsrådets møter.
Acraeini
Acraeini er en gruppe av tropiske sommerfugler som hører til underfamilien Heliconiinae i den store familien flikvinger (Nymphalidae). De fleste av de 280 artene lever i Afrika, men det finnes også rundt 50 arter i Sør-Amerika og noen få i Sørøst-Asia og Australia. Acraeini er giftige og signaliserer dette med karakteristiske, røde eller gule og brune fargemønstre som mange andre sommerfugler har etterlignet.
Henrichshütte
Bedriften fikk sitt navn av den første direktøren Carl Roth, og var oppkalt etter Henrich zu Stolberg-Wernigerode. Den var en av de mest tradisjonsrike metallurgiske bedrifter i Ruhrområdet og var kjent for sitt rustfrie stål.
Aveny-T
Aveny-T er et teater som ligger i København, ved Frederiksberg Runddel, ved enden av Frederiksberg Allé.
Henrichshütte
På tross av vekslende eiendomsforhold (fra 1930 til 1963 til Ruhrstahl AG, fra 1963 til 1974 til Rheinstahl, fra 1974 til Thyssen AG, etc.) ble navnet Henrichshütte beholdt. I 1987 ble tre smelteovner og et valseverk innstilt, i 1993 ble stålverket innstilt, og i 2003 ble bedriften definitivt nedlagt ved nedleggelsen av smien.
Mikael Strøm Henriksen Lie
Lie leverte en rekke bidrag til aviser og tidsskrifter. Han offentliggjorde dessuten flere bøker om forskjellige rettsvitenskapelige emner.
Acraeini
Utseende
Acraeini har et ganske enhetlig utseende, bortsett fra den noe avvikende sørøstasiatiske slekten Cethosia. De kan likevel være vanskelige å bestemme fordi mange sommerfugler fra andre grupper etterligner disse giftige artene. Middelsstore (vingespenn 30 – 90 mm), spinkle sommerfugler. Vingene er farget i rødt eller gult og brunt eller svart. Vingeårene er mørke og står tydelig fram mot vingenes grunnfarge. Mange arter har mer eller mindre gjennomsiktige vinger. Kroppen er pinneaktig tynn, antennene er kortere enn halvparten av forvingen, med markert kølle ytterst. Forvingene er avlange og smale, forhjørnene helt avrundede, ytterkanten jevn (unntatt hos Cethosia). Bakvingene er forholdsvis små og avrundede. Larvene er dekket av korte torner. Cethosia-artene er en god del kraftigere enn de andre Acraeini, forholdsvis store, og har broket mønstrede vinger med taggete ytterkanter.
Levevis
Acraeini er skogsinsekter. Mange av artene har larver som lever på pasjonsblomstfamilien (Passifloraceae), slektene Passiflora og Adenia. Andre næringsplanter er blant annet søtpotet (Ipomoea batatas) og sommerfuglbusk (Buddleia). Den afrikanske arten Acraea acerata kan gjøre betydelig skade på søtpoteter. Stort sett er Acraeini trege insekter som stoler på at giftigheten verner dem mot rovdyr, men det finnes også noen arter som flyr høyt over trekronene.
Systematisk inndeling
Slektsinndelingen i denne gruppen er uoversiktlig og vanskelig. Noen inndelinger plasserer bare søramerikanske arter i slekten Actinote, mens andre også inkluderer en rekke av de afrikanske "Acraea"-artene i denne slekten, dette forklarer de varierende artstallene for slektene.
Øystein Noreng
Øystein Noreng (født 1. oktober 1942 i Oslo) er professor emeritus i petroleumsøkonomi ved Handelshøyskolen BI.
Han har magistergraden (mag.art.) i statsvitenskap fra Universitetet i Oslo (1967) og doktorgrad i statsvitenskap fra Université Panthéon-Sorbonne i Paris i Frankrike. Han var professor ved BI fra 1977 til 2012 og deretter professor emeritus. Noreng har utgitt flere bøker om internasjonal oljepolitikk, særlig i tilknytning til Midtøsten. Boken «Oil and Islam» er oversatt til en rekke språk.
Noreng har tidligere arbeidet i De norske Bokklubbene, Statoil, Finansdepartementet og ved Rockefeller-senteret i New York. Han var styremedlem i det tyske olje- og gasselskapet RWE-Dea 2002-2007.
Tuoketuo kullkraftverk
Tuoketuo kullkraftverk er et kullkraftverk ved byen Tuoketuo like øst for storbyområdet Hohhot i provinsen Indre Mongolia, i det nordlige Kina. Det har en installert produksjonskapasitet på 3 600 MW, fordelt på 6 like store generatorer. Utbyggingen skjedde i tre faser med to enheter i hver fase, ffra 2003 til 2005. Årsproduksjonen er om lag 23,3 TWh elektrisk kraft.
Aveny-T
Opprinnelig ble en del av bygningen, som teateret har til hus i dag, bygget av H.C. Stilling og het den gangen Sommerlyst. Bygningen ble oppført 1850. I 1919 ble Sommerlyst ombygget til teater og fikk navnet Føniks-Teatret. I 1938 skiftet stedet navn til Frederiksberg Teater og så i 1957 overtok Stig Lommer teateret og omdøpte det til Aveny-Teatret.
En lang rekke kjente danske skuespillere har hatt sin gange på teateret. Blant dem kan nevnes Bodil Ipsen, Nikolaj Lie Kaas, Claus Ryskjær, Jimmy Jørgensen, Kaya Brüel, Lars Bom, Lars Brygmann, Ellen Hillingsø, Thure Lindhardt, Mads Mikkelsen, Malene Schwartz, Thomas Bo Larsen og mange flere.
Bygningene som Teateret ligger i, huser både selve teateret og en kafé/restaurant, er eid av Jes Kølpin, som også eier Bellevue Teatret.
Hermannshütte (Neuwied)
Hermannshütte var en metallurgisk bedrift (Hüttenwerk) som ble grunnlagt i den sørlige delen av byen Neuwied i provinsen Rhinland i kongeriket Preussen den 27. april 1857 av fyrste Wilhelm Hermann Karl Fürst zu Wied. Bedriften ble nedlagt i 1925.
Kanozero
Kanozero (russisk: Канозеро) er en innsjø i elva Umba i Murmansk oblast i Russland.
Innsjøen er 32 kilometer lang og mellom tre og seks kilometer bred. Den ligger på 52 moh, omtrent halvveis mellom Umbozero og Kvitsjøen. Umba løper inn i sjøen på østbredden, rundt fem kilometer fra nordenden av sjøen. To av Umbas største sideelver, Kana og Muna, løper sammen med Umba gjennom Kanozero.
Kanozero har to utløpselver: Ved Zasjejek-Kanozero, helt i sørenden av sjøen, renner elva Rodvinga ut over Kanoserskij-strykene, mens fem kilometer mot nordøst forlater elva Kitsa sjøen via Padunfallene. De to elvene løper sammen igjen i innsjøen Pontsjozero rundt ti kilometer nedenfor.
Kanozero er også kjent for helleristningene som er funnet ved sjøen.
Bolívar (Uruguay)
Bolívar eller Pueblo Bolívar er en by i kommunen Tala i Canelones-departementet i det sørlige Uruguay. Byen har 139 innbyggere.
Befolkning
Bolívar har 139 innbyggere (beregning 2011).
Kilde:
Transport
Ruta 7 Aparicio Saravia forbinder Bolívar med San Jacinto, Migues, Fraile Muerto og Melo.
Lebus bispedømme
Lebus eller Lubusz bispedømme var et bispedømme på begge sider av elven Oder, som eksisterte fra 1125 til 1598. Den ble del av maktkampen mellom hertugdømmet Polen og markgrevskapet Brandenburg om det tysk–polske grenseforløpet.
Bispedømmet ble grunnlagt i Lubusz (tysk Lebus) av hertug Bolesław III av Polen. Målet med grunnleggelsen var å komme den tysk-romerske keiseren i forkjøpet med å gjøre krav på dette området. Lebus’ metropolitanbispedømme var derfor det polske erkebispedømmet Gniezno.
Lincoln Middle School
Lincoln Middle School kan peke på:
Lebus bispedømme
1248 falt imidlertid det verdslige herredømmet over bispedømmet Lebus til markgrevskapet Brandenburg og fyrsterkebispedømmet Magdeburg (som kondominium). Dermed havnet biskopen i en lojalitetskonflikt mellom hans geistlige overhode og verdslige hersker. Den langvarig tautrekning om innflytelsen over biskopen av Lebus resulterte bl.a. i at bispesetet ble flyttet østover til Górzyca (tysk Göritz) i 1276, der det ble lagt i grus i 1325; at biskopen etter mange års eksiltilværelse returnerte til Lebus i 1354; og at bispesete ble flyttet nordvestover til Fürstenwalde (polsk Przybór) i 1373 etter at også domkirken i Lebus hadde blitt ødelagt.
1424 lyktes Brandenburgs markgrever med å få løst Lebus fra Gniezno erkebispedømme. Lebus ble dermed suffraganbispedømme under Magdeburg erkebispedømme.
Bispedømmet ble reformert i 1555. Inntil 1598 fungerte den protestantiske administratoren for Magdeburg erkebispedømme også som Lebus’ administrator; så ble bispedømmet sekularisert.
Beeston Castle
Beeston Castle er en slottsruin ved Beeston i Cheshire i England. Slottet står på en 150 meter høy klippe over Cheshiresletten. Det ble reist fra 1225 av Ranulph de Blondeville, 4. jarl av Chester etter at han kom hjem fra korstog. Ruinene eies av English Heritage, som holder dem åpne for publikum.
Forhistorie
Det er funnet spor etter en bosetning fra bronsealderen, datert til omkring 800 f.Kr., og et fort fra jernalderen, omkring 400 f.Kr., på stedet.
Design
Ulikt mange middelalderslott har ikke Beeston Castle et massivt tårn eller en befestet bygning som siste forsvarslinje. I stedet brukes de naturlige forsvarsverkene kombinert med kraftige murer, sterke porthus og godt plasserte tårn. Det var antagelig Ranulph selv om designet det; da han døde i 1232 var det ennå ikke ferdig.
Kongelig slott
Selv om det meste av forsvarsverkene var på plass da Ranulph døde, manglet det en bolig for slottsherren. Slik var det også da hans etterfølger John de Scotia, 9. jarl av Huntingdon døde i 1237. Han hadde ikke noen mannlig arving, og jarledømmet Chester tilfalt derfor kronen. Henrik III valgte å kontrollere det selv, i en periode hvor det var krig mellom England og Wales. Det ble ikke gjort noe forsøk på å få i stand en bolig i slottet, og garnisonen holdt antagelig til i trebygninger i den ytre festningen.
I 1254 gav kongen Beeston og andre områder i Cheshire til sin sønn, prins Edward. Prinsen fikk også tittelen jarl av Chester, som siden har vært knyttet til kronen. Da Edward ble kronet som Edvard I i 1272 fullførte han erobringen av Wales, og behovet for Beeston Castle ble mindre. Slottet ble allikevel holdt i god stand og forbedret i hans regjeringstid og gjennom det 14. århundre.
I det 16. århundre anså man at slottet ikke lenger var til nytte for kronen, og det ble gitt til den lokale godseieren sir Hugh Beeston. Forsvarsverkene ble neglisjert, og slottet begynte å forfalle.
Borgerkrigen
Da den engelske borgerkrig brøt ut i 1642 ble mange forfalne slott tatt i bruk som provisoriske festninger. Beeston ble tatt av parlamentarianerne under sir William Brereton den 20. februar 1643. Murene ble reparert, og brønnen ble renset. Samme år steg deler av den kongelige irske hæren i land i Chester. Den 13. desember 1643 snek kaptein Thomas Sandford og åtte soldater seg inn i Beeston nattestid og overtalte parlamentarianerstyrken under kaptein Thomas Steele til å overgi seg, til tross for at de hadde en større styrke og gode murer. Steele ble senere stilt for retten og skutt for dette.
Rojalistene holdt ut en beleiring av slottet fra november 1644 til november 1645, men måtte da overgi seg fordi de ikke hadde mer mat.
Pontsjozero
Pontsjozero (russisk: Пончозеро) er en innsjø i elva Umba i Murmansk oblast i Russland. Den er 10 kilometer lang og tre kilometer bred, og ligger på 45 moh. Sjøen ligger 25 kilometer nord for byen Umba ved Kvitsjøen, og rundt 10 kilometer sørøst for Kanozero.
Sundnes brenneri
Sundnes brenneri, i dag egentlig HOFF Sundnes Brenneri, er en industribedrift i Inderøy kommune, Nord-Trøndelag. Brenneriet ble etablert i 1844, og lager potetsprit til bruk i akevitt og vodka, foruten potetmel, chips og tørket potetmos.
Brenneriet ble etablert under Sundnes gård, og ble i 1912 kjøpt av et konsortium av bønder. Det var på den tiden forbud mot brenning av sprit, og brenneriet la om til potetmelproduksjon.
Seiling under Sommer-OL 1912
Seiling under Sommer-OL 1912 i Stockholm. Det ble konkurrert i fire klasser, 6- ,8- ,10- og 12-meter i seiling, og konkurransene ble avholdt på kysten utenfor Nynäshamn.
6-meterklassen
Det var ni båter fra ni nasjoner som deltok i denne klassen, totalt 27 seilere.
8-meterklassen
Det var åtte båter fra fem nasjoner som deltok i denne klassen, tilsammen 41 seilere.
10-meterklassen
Det var fire båter fra tre nasjoner (to svenske båter) som deltok i denne klassen, tilsammen 32 seilere.
12-meterklassen
I denne klassen deltok tre båter fra tre nasjoner, tilsammen 30 sjømenn.
Sverre Indris Joner
Sverre Indris Joner (født 19. juli 1963 i Oslo) er en norsk komponist, musiker (piano og perkusjon) og til tider skuespiller.
Han regnes som en pioner innen latinamerikansk musikk i Norge. Han er utdannet som musiker fra Universitetet i Oslo og Concervatorio Cervantez i Havanna. Joner startet sin musikalske karriere i afro-reggaebandet Destiny i 1979, og er dessuten grunnlegger av en rekke band, deriblant Tango for 3, La Descarga, Salzumba, Electrocutango og Hovedøen Social Club.
Han har arrangert og komponert musikk for, og vært solist med, en rekke symfoniorkestere, som BBC Symphony Orchestra, Oslo Filharmoniske Orkester, Kringkastingsorkestret, Bergen Filharmoniske Orkester, Stavanger Symfoniorkester, Trondheim Symfoniorkester, Det Norske Kammerorkester, Kristiansand Symfoniorkester, Dresden Symphonische Orchester, Münchner Rundfunk Orchester, Bremen Kammer Philharmonie, Komische Oper Berlin, Göteborg Symfoniker, Umeå Symfoniorkester.
I 2005 fikk han Edvard-prisen i klassen musikk til annen kunstart for Tanghost. Han komponerte musikk til og deltok som utøvende musiker/skuespiller i danseteaterforestillingen @lice av koreografen Kjersti Alveberg, som turnerte i Norge i regi av Riksteatret og Rikskonsertene.
Familie
Sverre Indris Joner er stesønn til Tone Bergli Joner. Han er fetter av Johannes Joner og i slekt med Kristoffer Joner. Sammen danner de teatertruppen Joner & Joner & Joner. Han er far til popsangeren og danseren Alexandra Joner. Sverre Joners tante var gift med skuespiller Rolf Sand.
Aleksej Tsjervonenkis
Aleksej Tsjervonenkis  er en russisk matematiker, og en av de største bidragsyterne innen Vapnik-Tsjervonenkis-teorien.
Mari Jungstedt
Mari Jungstedt (født 31. oktober 1962 i Sverige) er en svensk forfatter, journalist og programleder.
Mari Jungstedt har arbeidet som journalist i Sveriges Radios programmer Ekot og Rapport, i SVTs regionale nyhetsprogram ABC og som programleder i svensk TV4.
Hun debuterte som krimforfatter med romanen Den du inte ser i 2003. Senere har hun skrevet flere kriminalromaner lagt til samme område, Gotland, og med samme etterforskere, kriminalkommissarie Anders Knutas, TV-journalisten Johan Berg og læreren Emma Winarve. Bøkene er oversatt til ni språk. Både Den du inte ser og I denna stilla natt er produsert som fjernsynsfilm for ZDF i Tyskland.
Referanser
<References/>
Uten skrupler (1986)
Uten skrupler er en amerikansk film fra 1986 med Danny DeVito og Bette Midler som ekteparet «Sam» og «Barbara Stone».
Historien
Den lugubre forretningsmannen «Sam Stone» (Danny DeVito) planlegger mord på sin forferdelige kone «Barbara» (Bette Midler), med to motiv: Det første er penger og det andre for at han skal få gifte seg med sin elskerinne. Han har flaks, og konen hans blir kidnappet av «Ken» og «Sandy Kessler» som vil hevne seg på «Sam. «Sam» har stjålet sparepengene deres og «Sandy»s suksessfulle motedesign, som han nå markedsfører som sitt eget. Når «Barbara» finner ut hva mannen hennes har gjort mot dette paret og innser at han ikke kommer til å gjøre noe for å befri henne, blir hun venner med kidnapperne og planlegger å lære «Sam» en lekse.
Meta (Italia)
Meta er en kommune i Storbyområdet Napoli i Italia. Meta ligger 25 km sørøst for Napoli og 5 km øst for Sorrento. Det bodde 7987 her i 2013.
Vjalozero
Vjalozero (russisk: Вялозеро) er en innsjø på Kolahalvøya i Murmansk oblast i Russland. Den ligger 116 moh, og har et areal på 98,6 km². Elva Vjala, ei sideelv til Umba, renner ut fra Vjalozero.
Alessandro Piccinini
Alessandro Piccinini (1566 – ca. 1638) var en italiensk luttspiller, teorbist og komponist.
Piccinini vokste opp i en musikalsk familie. Faren Leonardo Maria Piccinini underviste Alessandro og brødrene Girolamo (d. 1615) og Filippo (d. 1648) i luttspill. Han arbeidet ved Este-familiens hoff i Ferrara (fra 1582 til 1597) og var deretter ansatt som luttenist ved det pavelig legat i Bologna til sin død.
Han er best kjent for sine to samlinger luttmusikk:
Samlingen fra 1623 er av spesiell betydning fordi Piccinini forsynte den med et lengre forord som inneholder detaljerte instruksjoner i luttspill, og han hevder samtidig at det er han som fant opp erkelutten. Han endret også chitarronen på viktige punkter.
Piccinini konsentrerte seg om toccataer, couranter og galliarder, samt forskjellige typer variasjoner. Ingen andre verk av Piccinini er kjent, musikken hans for La selva sin amore, den første operaen som ble oppført i Spania, er tapt.
Doggystyle
Doggystyle er debutalbumet til rapperen Snoop Dogg, utgitt 23. november 1993. Albumet ble spilt inn like etter utgivelsen av Dr. Dres debutalbum The Chronic (1992), hvor Snoop Dogg bidro i stor grad. Doggystyle er til tross for blandete anmeldelser på tidspunktet for utgivelsen, regnet av mange musikkritikere som et av de mest betydningsfulle albumene på 1990-tallet, og et av de beste hiphop-albumene som er utgitt. Albumets karakteristiske lydbilde er i likhet med The Chronic produsert av Dr. Dre og de to albumene introduserte G-Funk-retningen innenfor hiphop til hele verden, noe som gjorde hiphop fra USAs vestkyst til en dominerende makt.
Doggystyle debuterte som nummer 1 på Billboard-listen, og solgte 802 858 kopier den første uken. Det var det raskest selgende albumet noensinne, en rekord som ble slått da Eminem ga ut The Marshall Mathers LP i 2000.
Snoop Dogg slo gjennom med bidraget sitt på «Deep Cover» av Dr. Dre sluppet april 1992. Senere samme år gjorde versene hans på The Chronic Snoop Dogg til en verdensstjerne. Albumet solgte flere millioner eksemplarer verden over. Snoop var signert av Dres nyoppstartete plateselskap, Death Row Records og de valgte å smi mens jernet var varmt. Året senere kom Doggystyle. Dr. Dre stod bak hele produksjonen av albumet, selv om han i etterkant har blitt beskyldt av Warren G og Daz Dillinger for å ha tatt all æren selv om andre bidro. Kritikere har også beskyldt Dre for å bare ha kopiert stilen fra The Chronic.
Snoop Dogg ble i innspillingsperioden arrestert og tiltat for medvirkning i en drapssak. Han ble frikjent i februar 1996.
Caddie
En caddie eller caddy er i golf en person som tar hånd om en spillers utstyr under spill og som kan gi råd underveis. I profesjonell golf har alle spillerne hver sin faste caddie som gir råd om køllevalg og strategi. Profesjonelle caddier får vanligvis en prosentandel av spillerens inntekter, og mange tjener derfor svært godt. For eksempel fikk Tiger Woods' første caddie, Mike «Fluff» Cowan, selv en stor tilhengerskare, og hans senere caddie, Steve Williams, er mangemillionær etter å ha jobbet for Woods siden 1999.
Ordet caddie kommer fra fransk le cadet, som betyr «junior» eller «den yngste i familien». Å ta i bruk franske ord var ikke uvanlig i Skottland, golfsportens fødested, og ordet cadet er første gang sett i engelsk språk i 1610 og ordet caddie eller cadie dukket opp kort etter i 1634. Ordet ble brukt i skotske byer om bærere og visergutter, og i løpet av 1800-tallet utviklet begrepet seg til å betegne gutter som bar golfkøllene.
Eksterne lenker
Lista över golftermer
Max Koegel
Max Koegel (født 16. oktober 1895 i Füssen i Bayern i Tyskland, død 26. juni 1946 i Schwabach) var en tysk konsentrasjonsleir-offiser under andre verdenskrig. Han var leirkommandant i Majdanek og Flossenbürg.
Han meldte seg inn i NSDAP i 1932 og i SS samme år.
Visby ringmur
Visby ringmur er en bymur rundt den indre delen av Visby på Gotland. Ringmuren første byggetrinn varte fra 1270-årene til 1288, da en sammenhengende 5-6 meter høy mur rundt hele byen sto ferdig. Anlegget var ikke årsak til borgerkrigen på øya mellom byen og bøndene 1286–88, men var et forsvarsverk mot ytre fiender, godkjent av gotlendingene på alltinget. Borgerkrigen mellom bøndene og byens hanseatiske og innfødte borgerskap ble utløst av at kong Magnus Ladulås påla bøndene høyere skatter. De forsøkte da å ta kontroll over byen, og det førte til at byen innførte en toll på bøndenes handel. Bøndenes angrep endte med nederlag da kongen grep inn på byens side og ga Visby status som selvstendig by. Deler av den eldste ringmuren sør for Kvarntornet ble rasert under kampene. Ringmuren ble i de neste tretti årene forsterkt med bygging av flere porttårn og et tjuetalls andre tårn.
Den andre store byggeperioden fant sted i 1350-årene, da ringmuren ble forsterket og påmurt til høyder fra 8 til 11 meter. Den fikk også 22 «sadeltårn» som «rir» tvers over muren. Deler av ringmuren ble rasert da Valdemar Atterdag erobret Visby og Gotland i 1361. Skaden ble snart utbedret, og noen nye tårn ble oppført da Den tyske orden behersket Visby 1389–1408.
Karolinerveien (Oslo)
Karolinerveien er en vei på Ellingsrudi bydel Alna i Oslo. Den går sørvestover fra Per Krohgs vei og krysser kommunegrensen til Lørenskog før den ender i Gamleveien, fortsettelsen av Gamle Strømsvei i Lørenskog.
Veien fikk navn i 1989 etter Karl XIIs soldater. I 1716 var det kamper ved Bakås skanse, og disse har gitt opphav til flere veinavn i området.
5 er eneste nummer i bruk.
Dave Sinclair
David «Dave» Sinclair (født 24. november 1947 i Herne Bay i Kent) er en engelsk keyboardspiller og låtskriver kjent fra gruppa Caravan hvor han skrev sangene For Richard, Nine Feet Underground, The Dabsong Conshirtoe og Proper Job/Back To Front.
Sinclair starten sin musikalske karriere i 1966 med bandet Wilde Flowers før han var med på å grunnlegge det engelske Canterbury–bandet Caravan i 1968 som keyboardspiller, sammen med gitaristen Pye Hastings, fetteren og bassisten Richard Sinclair samt trommeslageren Richard Coughlan. Dave regnes som en teknisk god keyboardspiller og har en stilart på sine soloer ikke ulikt Rick Wakeman fra Yes og Keith Emerson fra Emerson, Lake & Palmer.
Sinclair har vært innom mange forskjellige band og regnes derfor for å være en musikknomade. Den mest kjente overgangen var da han valgte å bli med i progrockbandet Camel under deres «Breathless–turné» i 1978.
Andre band han har spilt med er: Hatfield and the North, Matching Mole, Sinclair and the South, Polite Force, Robert Wyatt og Dave Sinclair Band. Dave Sinclair ga for øvrig ut soloalbumene «Full Circle» og «Into the Sun» i 2003 og bor i dag Japan hvor han er opptatt med soloprosjekter.
Bolton Castle
Bolton Castle er et borganlegg i Wensleydale i Yorkshire Dales. Den nærliggende bebyggelsen Castle Bolton har tatt sitt navn fra borgen/slottet. Bygningen er vernet og den er listet på Scheduled Monument.
Maria Stuart ble holdt fengslet på Bolton Castle i seks måneder. Slottet ble påført store skader i den engelske borgerkrigen, men mye av det er likevel bevart. Borgen er fremdeles i eie av etterkommerne til Richard le Scorpe.
Ommatidae
Ommatidae er en liten gruppe nattaktive biller som lever i døde eller dødende trær eller deres røtter. De er mørke, slanke, flate biller, dekkvingene har opphøyde ribber og nettmønster. Kjevene (mandiblene) er fremoverrettede og ganske store. Antennene er mer eller mindre sylindriske eller perlekjede-aktige. Brystskjoldet (pronotum) er omtrent så langt som bredt (slekten Omma) eller lengre enn bredt (slekten Tetraphalerus). Beina er ganske korte, slanke og mørke. Ingen av de seks artene forekommer i Norge.
Minden
Under andre verdenskrig var det bygget inn store fabrikkanlegg i fjellene i nærheten av Minden for å beskytte disse mot bombeangrep. Fabrikkene ble i stor utstrekning bemannet av slavearbeidere fra konsentrasjonsleiren Neuengamme sydøst for Hamburg. Etter krigen ble fabrikken demontert og fjellanleggene ble avsperret.
Strandebarm
Strandebarm er en tidligere selvstendig kommune i Hordaland, nå Vestland, opprettet i 1837 som Strandebarm formannskapsdistrikt.
Minden
Minden ble utsatt for omfattende bombing under krigen, som også ødela akvedukten i den viktige Mittellandkanalen, som forbinder Elben med Rhinen.
Strandebarm
I 1862 ble Strandebarm delt i to, da Jondal ble skilt ut som egen kommune. Strandebarm hadde etter fradelingen 1 663 innbyggere.
Ommatidae
Eksterne lenker
Tetraphalerus wagneri:
Strandebarm
1. januar 1902 skjedde en ny deling i det Varaldsøy ble skilt ut som egen kommune. Strandebarm hadde etter denne delingen 1 661 innbyggere.
1. januar 1965 ble det meste av Strandebarm med 1 545 innbyggere slått sammen med deler av Varaldsøy, Jondal og Kvam til det nye Kvam herad.
Samtidig ble området Kysnesstranda i Strandebarm med 100 innbyggere slått sammen med det meste av Jondal til den nye Jondal kommune.
Karl Otto Koch
Karl Otto Koch (født 2. august 1897 i Darmstadt i storhertugdømmet Hessen i Det tyske rike, død 5. april 1945 i Buchenwald) var en tysk konsentrasjonsleirkommandant. Han var oberst i det tyske Schutzstaffel (SS), og var den første kommandanten i konsentrasjonsleiren Buchenwald (fra 1937 til 1941), og senere ved Lublin Konzentrationlager (også kalt Majdanek).
Biografi
I henhold til Buchenwald rapporten, ble Karl Otto Koch arrestert i august 1944 av Gestapo for forfalskning, underslag, vanstyre og ulydighet. Aktor i saken var SS-dommeren Konrad Morgen.
Etter en undersøkelse og rettssak ble det slått fast at Karl Otto Koch hadde beordret Walter Krämer og hans medisinske assistent Peix drept, for å forhindre at de skulle snakke om sin behandling av Kochs syfilis.
Koch ble dømt til døden og henrettet ved skyting 5. april 1945 i konsentrasjonsleiren Buchenwald. Henrettelsen skjedde en uke før den amerikanske hæren ankom.
Ilse Koch ble frikjent av dommer Morgen. Etter krigen ble hun dømt til å tilbringe resten av livet i fengsel. Hun hengte seg i 1967.
Edward Thornton (1766–1852)
Edward Thornton (født 22. oktober 1766 i London, død 3. juli 1852 i Plymouth i Devon i England) var en britisk diplomat, for ettertiden mest kjent for sitt arbeide som Storbritannias utsending til Sverige under Napoleonskrigene.
Bakgrunn
Han ble født i London som tredje sønn av en vertshusholder og ble foreldreløs i ung alder. Han fikk utdannelse ved Christ's Hospital og deretter ved Pembroke College i University of Cambridge.